

РЕПУБЛИКА СРБИЈА

ОПШТИНА АРАНЂЕЛОВАЦ

ОПШТИНСКА УПРАВА

број: 111-1/21-01-4

22.01.2021. године

АРАНЂЕЛОВАЦ

 На основу члана 4. и 94. Закона о запосленима у аутономним покрајинама и јединицама локалне самоуправе („Сл. гласник РС“, бр. 21/16, 113/17-др. закон и 95/18), члана 12. став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (Сл. гласник РС.“ број 95/16) и Решењa Начелника Управе Општине Аранђеловац број 11-7/21-01-4 од 22.01.2021. године о попуни радног места спровођењем Јавног конкурса, Општинска управа Oпштине Аранђеловац, оглашава:

ЈАВНИ КОНКУРС

 ЗА ПОПУЊАВАЊЕ ИЗВРШИЛАЧКОГ РАДНОГ МЕСТА У ОПШТИНСКОЈ УПРАВИ ОПШТИНЕ АРАНЂЕЛОВАЦ

1. Орган у коме се радно место попуњава: Општинска управа општине Аранђеловац, 34 300 Аранђеловац, Венац Слободе 10.
2. Радно место које се попуњава: “Послови архиве и отпремања поште“ у одељењу за општу управу и заједничке послове Управе Општине Аранђеловац “.
3. Опис послова: врши пријем предмета и контролу исправности за фазу развођења и архивирања, разводи предмете у смислу одредби Упуства о канцеларијском пословању, саставља тромесечни и годишњи извештај о кретању првостепених управних предмета Општинске управе за потребе Скупштине, њених тела и других државних органа, формира регистраторске јединице и води архивску књигу, реактивира предмете из пасиве-архивског депоа за потребе органа и по захтеву странке, издаје уверења о чињеницама садржаним у архивској грађи и врши оверу преписа докумената из архиве, доставља преписе архиских књига надлежној установи у складу са Законом, врши пренос формираних регистратурских јединица из писарнице у архивски депо, врши припрему и одабир архивске грађе за уступање надлежној установи-историјском архиву и учествује у примопредаји, стара се о одржавању реда у архивским просторијама, врши отпремање обичне, препоручене и локалне поште, врши отпремање телеграма и других пошиљки које упућују органи општине и општинска управа, води евиденцију утрошка средстава утрошених за експедовање поште, врши личну доставу поште, скупштинског материјала, као и материјала са седнице надлежних органа и комисија, службених листова другим органима, предузећима и установама на територији општине Аранђеловац, обавља и друге послове по налогу руководиоца одељења и начелника општинске управе.
4. Услови: стечено средње образовање, друштвеног или техничког смера у четворогодишњем трајању, положен државни стручни испит, најмање три године радног искуства у струци.
5. Место рада: Аранђеловац, Општинска управа Општине Аранђеловац, Венац Слободе 10.
6. У изборном поступку вршиће се провера знања-усмено: основно знање у делу кретања предмета од подношења захтева до архивирања предмета, вештине рада на рачунару, вештину комуникације, аналитичког резоновања и логичког закључивања.
7. Услови за запослење: да је пунолетан држављанин Републике Србије, да има прописано образовање, да испуњава остале услове прописане законом, другим прописом, да учесник конкурса није правоснажно осуђиван на безусловну казну затвора од најмање шест месеци и да учеснику конкурса раније није престајао

радни однос у државном органу, одн. органу аутономне покрајине или јединице локалне самоуправе због теже повреде дужности из радног односа.

1. Трајање рада: радни однос се заснива на неодређено време.
2. Рок подношења пријаве: рок за подношење пријаве на конкурс је 15 дана и почиње да тече наредног дана од дана објављивања обавештења о јавном конкурсу у дневним новинама „Вечерње новости“.

Пријава на конкурс садржи: назив радног места за које кандидат подноси пријаву, име и презиме кандидата, датум и место рођења, адресу становања, број телефона, податке о образовању, податке о врсти и дужини радног искуства с кратким описом послова уколико је кандидат радио до подношења пријаве на конкурс, податке о стручном усавршавању и податке о посебним областима знања. Пријава на конкурс мора бити својеручно потписана.

1. Докази који се прилажу уз пријаву на конкурс:

-уверење о држављанству (не старије од шест месеци),

- извод из матичне књиге рођених (издат на образцу сходно закону о матичним књигама објављеном у „Службеном гласнику РС“, бр. 20/09, 145/14 и 47/18),

-доказ о стеченом образовању у складу са условима радног места за које се подноси пријава,

-исправе којима се доказује радно искуство у струци (потврде, решења и други акти из којих се види на којим пословима, са којом стручном спремом и у ком периоду је стечено радно искуство),

-уверење о положеном државном стручном испиту,

-уверење да кандидат није правоснажно осуђиван на безусловну казну затвора од најмање шест месеци (извод из казнене евиденције надлежне Полицијске управе издат након објављивања конкурса).

За учеснике конкурса који су били у радном односу у државном органу, одн. органу аутономне покрајине или јединице локалне самоуправе, поред наведених доказа, потребно је доставити и доказ да им раније није престајао радни однос у државном органу, одн. органу аутономне покрајине или јединице локалне самоуправе због теже повреде дужности из радног односа.

Сви докази прилажу се у оригиналу или копији овереној код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, одн. општинским управама, као поверени посао).

Одредбом члана 9. и 103. Закона о општем управном поступку („Сл. гланик РС“, бр. 18/16 и 95/18- аутентично тумачење), између осталог, прописано је да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.

Документи о чињеницама о којима се води службена евиденција су: уверење о држављанству и извод из матичне књиге рођених.

Потребно је да учесник конкурса, уз наведене доказе, достави изјаву којом се опредељује за једну од могућности- да орган прибави податке о којима се води службена евиденција или да ће то кандидат учинити сам.

1. Адреса на коју се подноси пријава: Општинска управа Општине Аранђеловац, са назнаком „За јавни конкурс за попуњавање извршилачког радног места“, ул: Венац Слободе 10, 34 300 Аранђеловац.
2. Лице које је задужено за давање обавештења о јавном конкурсу, радним данима од 10 до 12 часова: Милан Глушац, тел: 064/866-92-96
3. Место, дан и време када ће се обавити провера стручне оспособљености, знања и вештина кандидата у изборном поступку: са кандидатима чије су пријаве благовремене, допуштене, разумљиве и потпуне, уз које су приложени сви потребни докази и који испуњавају услове за рад на оглашеном радном месту, провера стручних оспособљености, знања и вештина које се вреднују у изборном поступку наведених у тексту јавног конкурса, биће спроведена у просторијама Општинске управе општине Аранђеловац, ул. Венац Слободе 10, с тим што ће кандидати о датуму и времену бити обавештени на контакте (бројеве телефона) које наведу у својим пријавама.

НАПОМЕНЕ:

Сходно члану 72. и 73. Закона о запосленима у аутономним покрајинама и јединицама локалне самоуправе пробни рад је обавезан за сва лица која нису заснивала радни однос у органу аутономне покрајине, јединици локалне самоуправе или државном органу и траје шест месеци. Службенику и намештенику који не задовољи на пробном раду престаје радни однос.

Сходно члану 47. Закона о запосленима у аутономним покрајинама и јединицама локалне самоуправе у радни однос на неодређено време може да се прими лице које нема положен државни стручни испит, али је дужно да га положи у року од 6 месеци од дана заснивања радног односа, сагласно члану 131. истог закона.

Неблаговремене, недопуштене, неразумљиве или непотпуне пријаве кандидата и пријаве уз које кандидати нису приложили све потребне доказе у оригиналу или копији овереној код надлежног органа, конкурсна комисија одбациће закључком.

Овај конкурс се објављује на званичној интернет страници општине Аранђеловац, док се у дневним новинама које се дистрибуирају за целу територију Републике Србије, и то: „Вечерње Новости“, објављује обавештење о јавном конкурсу и адреси интернет странице на којој је објављен оглас.

Сви изрази, појмови, именице, придеви, и глаголи у овом конкурсу, који су употребљени у мушком роду, односе се без дискриминације и на особе женског пола.

 НАЧЕЛНИК ОПШТИНСКЕ УПРАВЕ

 НЕГОСЛАВ ПЕТРОНИЈЕВИЋ, дипломирани правник